FANTASIJA U REALTA' Ta' SPIRO BUHAGIAR Niżlet bil-lajma. l-lajma Ix-xemx wara l-għoljiet W il-ħajja kollha mheddla Tkeffnet fid-dlamijiet. U l-għana ġo l-għelieqi Ma' l-għana ta' l-għasfur Bil-mod il-mod mal-Ave Inqata' minn ġol-bur, L-għasafar mejta għajjiena, Il-friefet imħeddlin, Insatru ġewwa d-dalma Jisimgħu mistagħġbin Il-valzer li l-iwrieżaq Moħbija ġot-tuffieħ; Ta' Straus il-mużiċista Li bdew hekk minnufih, Il-bidwi għajjien mejjet Fittex il-kenn tad-dar; Ferħan ma' martu ftaħar Kemm ħabrek dak in-nhar, U wara li b'uliedu Hieni deha xi ftit Ma' martu ftakar f'Alla Ħalli jibgħat il-ġid. Hekk kif lil Alla talab Il-fatra sab u kiel; Wara li bell gerżumtu Quddiemu ntefa' w miel, Imbagħad, hieni, kif heles Imħeddel mar jistrieħ; Irtira kmieni w raqad Biex l-għada jqum mas-sbieħ. Il-belti wara xogħlu Dritt fittex ix-xalar Indafar, tbahrad, siker, U għoxa fiċ-ċaċrar Kontra kull min fi lsienu Ġieh dak il-ħin irmih; Lil Alla flok ma faħħru Tbaqbaq għax qal li nsieh, U wara li sas-siegħa Tilef kull sitt ħabbiet Lejn daru b'butu mqaxqax Reġa' w għosfor is-skiet, Kif daħal ġewwa daru 'Il-mara lemaħ b'xkiel Lil ibnu mwerwer lemħu F'għajnejh l-akbar ħalliel, Fl-aħħar intefa' jorqod Dal-ħali ta' missier; Ma x'jorqod jorqod/ Qalbu Qaltlu ma kienx sinċier,